Imtella' Novembru 23, 2021 L-għadd ta' persuni li għandhom il-Covid tela' għal 907 wara li feġġew 71 każ ġdid ta' Covid-19 waqt li fiequ 30. Fl-Isptar Mater Dei qed jingħataw il-kura 16-il pazjent li għandhom il-virus, bi 2 minnhom jinsabu fl-ITU. In-numru ta' mwiet baqa' ta' 464 wara li bejn ilbieraħ u dalgħodu ma ġiet irrappurtata l-ebda mewt relatata mal-virus. Sal-bieraħ kienu ngħataw total ta' 933,791 doża tal-vaċċin b'99,506 minnhom kienu l-booster.